Държавен вестник, бр. 52, 2013 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  52
във връзка с безопасната експлоатация на 
железопътната инфраструктура на обекта. 
На оператора не се предоставят права върху 
ГКПП.
(2) Имоти и вещи от обекта – публична 
държавна собственост на договарящите страни, 
предоставени за ползване на оператора, могат 
да бъдат отдавани под наем от оператора при 
условията и по реда, определени от съответното 
национално законодателство, при условие че 
това е целесъобразно за ползването на обекта 
по предназначението му.
(3) Операторът извършва възложените му 
дейности по поддръжка и рехабилитация на 
мостовото съоръжение и поддръжка и ре­
конструкция на пътната инфраструктура на 
обекта самостоятелно или чрез възлагане на 
други лица, за което акционерното дружество 
провежда обществени поръчки по реда на 
българското законодателство. 
(4) Дейностите относно пътната и желе­
зопътната инфраструктура на обекта, които 
не са изрично предоставени на оператора, 
се извършват от националните пътни адми­
нистрации, съответно националните желе­
зопътни компании, съобразно националното 
законодателство на всяка от страните.
(5) Операторът осигурява и поддържа сиг­
нализацията на моста, както и специалната 
сигнализация за преминаване на речните 
конвои. Румънските речни власти контролират 
навигацията в района на моста, ръководей­
ки речния трафик, и извършват периодична 
проверка на бреговата мостова сигнализация. 
Задължениe за извършване на дейността
Член 10
(1) Операторът е длъжен да осъществява 
възложените му дейности и да осигурява непре­
къснат достъп и възможност за преминаване 
по моста в посока от Република България 
към Румъния и от Румъния към Република 
България при спазване на приложимите 
изисквания за безопасност.
(2) Дейността на оператора няма да огра­
ничава по никакъв начин корабоплаването, 
освен когато това се налага за безопасността 
на определени дейности и след съгласуване с 
компетентните институции. 
(3) Контрол върху дейността на оператора 
ще се осъществява по реда, определен в това 
споразумение, конкретизиран с протокол на 
министрите на транспорта на двете страни. 
Операторът осигурява достъп за проверка 
на оторизираните контролиращи органи на 
двете страни.
Задължение за поддръжка на мостовото 
съоръжение
Член 11
(1) Операторът отговаря за цялостната под­
дръжка и контрол на мостовото съоръжение. 
(2) Операторът организира, координира и 
контролира дейностите по рехабилитация на 
мостовото съоръжение или на отделни негови 
части или елементи. 
(3) Операторът образува фонд „Рехабили­
тация“, в който се отделят 10 % от печалбата 
на дружеството. Средствата на фонда могат да 
се използват само за дейности по реконструк­
ция на пътя и рехабилитация на мостовото 
съоръжение. 
Функции на оператора по отношение на 
пътната инфраструктура
Член 12
(1) За пътя и прилежащата пътна инфра­
структура на обекта по силата на това спо­
разумение операторът: 
1. осъществява дейностите по поддръжка 
и реконструкция на пътя и пътната инфра­
структура на обекта; 
2. проучва, анализира и прогнозира разви­
тието на автомобилното движение;
3. събира пътни такси за преминаване на 
моста, както и други такси, предвидени в 
това споразумение или по възлагане от ком­
петентен орган;
4. издава разрешения за специално ползване 
на пътя съгласно ал. 5;
5. проучва интензивността на движението 
и анализира информация за теглото, осовото 
натоварване и габаритните размери на пътните 
превозни средства чрез разполагане на устрой­
ства за отчитане на тези характеристики на 
подходящи места на територията на обекта;
6. прави предложения и предоставя инфор­
мация на националните пътни администрации 
в двете страни във връзка с безопасността на 
движението, регулирането и контрола на авто­
мобилното движение, въвеждането на забрани 
и ограничения за преминаване, изготвяне на 
прогнози за пътния трафик и други дейности, 
пряко свързани с ползването на пътя и при­
лежащата пътна инфраструктура на обекта.
(2) Операторът има право да въвежда 
временни забрани за обществено ползване 
на пътното платно на обекта или участъци 
от него при извършване на ремонтни работи, 
при природни бедствия и аварии, при небла­
гоприятен водотоплинен режим на настилката 
и при възникване на опасност за сигурността 
на движението. Операторът уведомява неза­
бавно компетентните органи на двете страни 
за въведените забрани и оповестява публично 
тази информация по подходящ начин. За­
дължението за информиране не се прилага в 
случай на непреодолима сила.
(3) Операторът след съгласуване с Наци­
оналната пътна администрация на всяка от 
двете страни въвежда забрани за обществено 
и специално ползване на пътния участък 
на моста за някои видове пътни превозни 
средства, когато това е необходимо за оси­